CELEX: 62019CN0266
Language: sk
Date: 2019-03-29 00:00:00
Title: Vec C-266/19: Návrh na začatie prejudiciálneho konania, ktorý podal Bundesgerichtshof (Nemecko) 29. marca 2019 — EIS GmbH/TO

8.7.2019   
            
            
               SK
            
            
               Úradný vestník Európskej únie
            
            
               C 230/20
            
         
      Návrh na začatie prejudiciálneho konania, ktorý podal Bundesgerichtshof (Nemecko) 29. marca 2019 — EIS GmbH/TO
      (Vec C-266/19)
      (2019/C 230/24)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Bundesgerichtshof
      
         Účastníci konania pred vnútroštátnym súdom
      
      
         Žalobkyňa: EIS GmbH
      
         Žalovaný: TO
      
         Prejudiciálne otázky
      
      
                  1.
               
               
                  Je telefónne číslo v zmysle pokynov na vyplnenie v rámci vzorových pokynov na odstúpenie od zmluvy podľa časti A prílohy I smernice 2011/83/EÚ (1)„prípadne“ doplnené [„k dispozícii“ — neoficiálny preklad], ak obchodník uvedie telefónne číslo v rámci tiráže alebo ho jasne a jednoznačne zobrazí na úvodnej stránke svojej internetovej stránky?
               
            
                  2.
               
               
                  Je telefónne číslo v zmysle pokynov na vyplnenie v rámci vzorových pokynov na odstúpenie od zmluvy podľa časti A prílohy I smernice 2011/83/EÚ „prípadne“ doplnené [„k dispozícii“ — neoficiálny preklad], ak obchodník síce používa telefónnu prípojku na obchodné účely, ale nie na uzatváranie zmlúv na diaľku, a preto ani na účely vrátenia plnenia zo zmlúv uzavretých na diaľku v podobe prevzatia vyhlásení o odstúpení od zmluvy?
               
            
         (1)  Smernica Európskeho parlamentu a Rady 2011/83/EÚ z 25. októbra 2011 o právach spotrebiteľov, Ú. v. EÚ L 304, 2011, s. 64.